Salwing - www.bybelkennis.co.za
by Mitch Kalp · Published 18/11/2010 · Updated 28/09/2014
Salwing – Marius Nel
Vraag 1: Ek wil weet, as mens sondig, verloor mens die Heilige Gees, al het jy Jesus baie jare gelede aangeneem en het in tale gepraat? Is daar ooit 'n kans op herstel? Al weet jy dis verkeerd, maar word oorweldig deur swakheid vir 'n oomblik, en doen dit dan weer.. en weer, al baklei jy daarteen en probeer so hard om dit nie weer te doen nie.
Vraag 2: Verloor mens jou salwing agv sonde? As jy nou iets doen, vergifnis vra met 'n berou in jou, maar oor 'n maand gebeur dit weer.. jy voel weer sleg en vra weer vergifnis.. wat gebeur met jou salwing? Vraag 3: Wat is Salwing presies?
Lees gerus Romeine 6 waar Paulus verduidelik dat ons nie aanhou sonde doen nadat ons die genade van God gesmaak het nie, omdat ons uit dankbaarheid vir God wil leef. Ons behoort aan die Here, nadat die wet ons van sonde bewus gemaak het. Sy genade red ons. En wanneer ons weer sondig, vergewe Hy ons weer. Kyk ook na Romeine 7. Paulus erken dat daar nooit 'n tyd gaan aanbreek wanneer ons ten volle die sonde op aarde sal kan oorwin nie. Daarom roep hy uit in Romeine 7:21-25 dat hy die goeie wil doen, maar elke keer die slegte doen. Wie sal hom kan red daarvan? Jesus Christus het hom gered, al is hy tegelyk geregverdigde en sondaar. Jy verloor nie die Gees as jy sonde doen nie, nes jy nie ophou om jou ouers se kind te wees wanneer jy hulle teleurstel nie. Maak dit sin?